CONVENI ADMINISTRATIU DE COL·LABORACIÓ ENTRE ELS AJUNTAMENT DE SALOU, CAMBRILS, MONT-ROIG I MIAMI PLATJA, VANDELLÒS I L’HOSPITALET DE L’INFANT, L’AMETLLA DE MAR, L’AMPOLLA I DELTEBRE AMB L’ESTACIÓ NÀUTICA COSTA DAURADA I TERRES DE L’EBRE


REUNITS, 

D’una banda:

Pere Granados Carrillo, alcalde de Salou, facultat per acord de .......................................................de data.......................... 

Oliver Klein Bosquet, alcalde de Cambrils, facultat per acord de .......................................................de data.......................... 

Fran Morancho López, alcalde de Mont-roig i Miami Platja, facultat per acord de .......................................................de data.......................... 

Alfons Garcia Rodríguez alcalde de Vandellòs i l’Hospitalet de l’Infant facultat per acord de Junta de Govern de data 15 de juny de 2019 que s’adjunta al present document.

Jordi Gaseni Blanch, alcalde de l’Ametlla de Mar, facultat per acord de .......................................................de data.......................... 


Francesc Arasa Pascual, alcalde de l’Ampolla, facultat per acord de .......................................................de data..........................

Lluís Soler i Panisello, alcalde de Deltebre, facultat per acord de .......................................................de data.......................... 

D’altre banda:

Joaquim Cristià Oliva, en la seva qualitat de president de  l’Associació Estació Nàutica Costa Daurada i Terres de l’Ebre. 

Es reconeixen mútuament les capacitats jurídiques i d’obrar necessàries per a la formalització d’aquest conveni, i:
M A N I F E S T E N 

Primer.- Que els objectius de l’Estació Nàutica Costa Daurada i Terres de l’Ebre són:
 
El foment, l’estructuració, cohesió i dinamització del turisme i el lleure nàutic al seu àmbit d’influència.

Coordinar l’acció dels set ajuntaments i patronats de turisme, envers l’Estació Nàutica Costa Daurada i Terres de l’Ebre per oferir un producte format per allotjament i activitats d’estància turística al mar en tot l’àmbit de l’Estació Nàutica, diversificant l’oferta turística per desestacionalitzar la temporada. 
Realitzar la promoció de les activitats de les empreses associades mitjançant assistència a fires i workshops, press i fam trips, edició de catàlegs, fulletons i suports digitals.
Comercialitzar els productes d’oci nàutic de les empreses associades utilitzant els seus canals propis, acords amb agències, tour operadors i plataformes especialitzades.

Segon.- Que els càrrecs de la Junta de l’entitat són honorífics i gratuïts. Que és una entitat / associació amb personalitat jurídica i sense ànim de lucre, legalment constituïda.

Tercer.- Que el Decret legislatiu 2/2003, pel qual s’aprova el Text refós de Llei municipal i de règim local de Catalunya recull en el seu article 240 que els ens locals poden atorgar subvencions i ajuts de contingut econòmic o d’una altra naturalesa a favor d’entitats públiques o privades de particulars que facin activitats que complementen o supleixen les competències locals.

Quart.- Que l’article 28 de la Llei 38/2003, de 17 de novembre, general de subvencions i els articles 65 i següents del Reial Decret 887/2006, de 21 de juliol, pel qual s’aprova el Reglament de la llei 38/2003, estableixen el procediment de conveni de col·laboració entre entitats.

Cinquè.- Els Patronats i/o Àrees de Turisme dels Ajuntaments estan interessats en fomentar, a través d’una subvenció emparada en l’article 118 del Decret 179/95, de 13 de juny, Reglament d’Obres, Activitats i Serveis dels Ens Locals de Catalunya, l’activitat que realitza l’Estació Nàutica Costa Daurada i Terres de l’Ebre, per considerar-la d’utilitat i interès per la dinamització turística i d’ajuda a l’assoliment d’un fi públic.

Sisè.- Aquest acord ha de complir la normativa recollida a la Llei 40/2015, de 1 de octubre, de Règim Jurídic del Sector Públic, LRJSP.

I als efectes oportuns convenen les següents,

CLÀUSULES:

Primera.- Estació Nàutica es compromet a realitzar les actuacions contemplades en el seu Pla d’Acció 2023 per un import de 55.000 €.
                            
Segona.- L’entitat/associació, per aquest any, té un pressupost general d’ingressos i de despeses de 137.000 €:

Tercera.- Estació Nàutica declara responsablement que es troba al corrent de les obligacions amb la Seguretat Social, Agència Tributària i no esta incursa en les prohibicions per a obtenir la condició de beneficiari en el marc de l'art. 13 de la Llei 38/2003, General de Subvencions. 

Quarta.-  El requeriments del conveni amb la Estació Nàutica estan establerts en l’article 49 de la Ley de Régimen Jurídico del Sector Público, dels que es destaquen els essencials: 

e) Consecuencias aplicables en caso de incumplimiento de las obligaciones y compromisos asumidos por cada una de las partes y, en su caso, los criterios para determinar la posible indemnización por el incumplimiento.
f) Mecanismos de seguimiento, vigilancia y control de la ejecución del convenio y de los compromisos adquiridos por los firmantes. Este mecanismo resolverá los problemas de interpretación y cumplimiento que puedan plantearse respecto de los convenios.
g) El régimen de modificación del convenio. A falta de regulación expresa la modificación del contenido del convenio requerirá acuerdo unánime de los firmantes.

Cinquena.- L’entitat concedent de la subvenció, amb un informe dels tècnics competents en la matèria, comprovaran les actuacions realitzades per poder iniciar els tràmits de pagament. 
 
Sisena.- Cadascuna de les entitats concedents aportarà una subvenció per import de 10.000 euros per l’any 2023, sempre que s’hagin justificat correctament les actuacions realitzades fins el moment.

Estació Nàutica podrà sol·licitar bestretes de les aportacions fins a un màxim del 80 % de la subvenció anual. Les bestretes es faran efectives en un termini màxim de 60 dies a partir de la data de sol.licitud.

Setena.- Aquest conveni tindrà vigència per a l’exercici 2023.

Vuitena.-El present Conveni és compatible amb altres subvencions, ajudes, ingressos o recursos per a la mateixa finalitat, procedents de qualsevol administració o ens públic o privat, nacional, de la Unió Europea o d'organismes internacionals, a banda de les aportacions de les administracions integrants del Conveni.
Novena.-El termini màxim de justificació per part del beneficiari del compliment de la finalitat per a la qual es concedeix la subvenció i de l'aplicació dels fons percebuts serà dia 31 del mes de març de l’any següent en el que se signi el conveni.
Desena.- Les entitats firmants podran deixar sense efectes, en qualsevol moment, el present conveni a raó de l’interès municipal o per incompliment, sense dret a cap tipus d’indemnització.

Onzena.- En tots els aspectes no contemplats en aquest conveni, les parts es declaren sotmeses a la legislació local, estatal i autonòmica vigent, que sigui d’aplicació.

Dotzena.- Es declara la naturalesa administrativa del present document i la jurisdicció competent és la contenció administrativa per resoldre qualsevol litigi que ocasioni entre les parts.

                                     


                                       
                                      Pere Granados Carrillo                       Oliver Klein Bosquet
Alcalde de Salou                             Alcalde de Cambrils



                                 
                                        Fran Morancho López                           Alfons García Rodríguez
                                  Alcalde de Mont-roig del Camp       Alcalde de Vandellòs i l’Hospitalet
                                


                                    
                                          Jordi Gaseni Blanch                            Francesc Arasa Pascual
                                  Alcalde de l’Ametlla de Mar                       Alcalde de l’Ampolla





                                        Lluís Soler i Panisello                                Joaquim Cristià Oliva
                                        Alcalde de Deltebre                             President d’Estació Nàutica
                                              


ADDENDA AL CONVENI ADMINISTRATIU DE COL·LABORACIÓ ENTRE ELS PATRONATS I/O ÀREES DE TURISME DELS AJUNTAMENTS DE SALOU, CAMBRILS, MONT-ROIG DEL CAMP, VANDELLÒS I L’HOSPITALET DE L’INFANT, L’AMETLLA DE MAR, L’AMPOLLA I DELTEBRE AMB L’ESTACIÓ NÀUTICA COSTA DAURADA

REUNITS, 

Alfons Garcia Rodríguez alcalde de Vandellòs i l’Hospitalet de l’Infant facultat per acord de Junta de Govern de data 15 de juny de 2019 que s’adjunta al present document.

Joaquim Cristià Oliva, en la seva qualitat de president de  l’Associació Estació Nàutica Costa Daurada i Terres de l’Ebre. 

Es reconeixen mútuament les capacitats jurídiques i d’obrar necessàries per a la formalització de la present addenda al Conveni anterior amb les clàusules següents:

Primera.- Les justificacions es realitzaran davant de l’Ajuntament de Vandellòs i l’Hospitalet de l’Infant aportant factures i despeses de la gestió i els respectius justificants de pagament per import del total de les aportacions. En el supòsit de no realització de la totalitat de l'objecte del conveni (Pla d'Acció 2023) es podrà aportar despeses de la gestió i els respectius justificants de pagament.

Pel que fa a les despeses de gestió que poden justificar-se, aquestes seran fins al 60 % del cost de la gestió (cost salari i cost Seguretat Social), del total anual. La seva justificació es realitzarà indicant la tasca concreta i el temps de dedicació, de manera que aquesta despesa es pugui incorporar a la justificació.

Segona.- El pagament de l’aportació econòmica es farà mitjançant transferència bancària al número de compte bancari que aporti l’entitat, prèvia justificació documental davant de la Corporació de les accions i corresponents despeses realitzades, per un import igual o superior a la subvenció rebuda per part de cada municipi en forma de:

· Factura/es emesa/es pels serveis contractats. 
· Justificants de pagament.
· Balanç econòmic emès per l’òrgan competent de l’entitat/associació, indicant el detall dels ingressos i el detall de les despeses, amb el resultat final.


Tercera.-El pagament de la quantitat corresponent al municipi de Vandellòs i l’Hospitalet de l’Infant és a dir 10.000 euros, es farà de següent forma: 
· 80% del total en el termini màxim de 60 dies a partir de la data de signatura del conveni.
· 20% restant en el termini màxim de 60 dies des de la data de lliurament de la memòria anual.
La partida pressupostària on s’imputarà la despesa és la 20/432/48029 Conveni Estació Nàutica.

Quarta.- Comercialització d’activitats als Punts d’Atenció Turística. Estació Nàutica cedeix un suport informatiu amb un codi QR exclusiu al departament de Turisme de l’Ajuntament de Vandellòs i l’Hospitalet de l’Infant per tal que els visitats de l'oficina de Turisme puguin escanejar el codi QR i realitzar reserves d'activitats de Nàutic Parc.
· De cada venda que es realitzi mitjançant el codi QR, l’Ajuntament de Vandellòs i l’Hospitalet de l’Infant rebrà l'import del 9 % de la venda, IVA inclòs.
· Estació Nàutica facilitarà l'accés mitjançant un usuari i un password al servei de Turisme l’Ajuntament de Vandellòs i l’Hospitalet de l’Infant per tal que pugui fer seguiment de les reserves i emetre les factures sobre les vendes realitzades. 
· L’Ajuntament facturarà a Velero Azul SA, amb adreça al carrer Barcelona, 61 de Salou (43840) i NIF A60804358 l’import corresponent al 9% de cada venda que es faci des dels punts d’atenció turística del municipi. La facturació es farà en una sola vegada dins del primer mes de l’any següent del període de vigència del conveni. Velero Azul SA és l’agència de viatges que realitza les tasques de central de reserves de Nàutic Parc. 
· Les activitats que es posaran a la venda seran d'empreses del municipi Vandellòs i l’Hospitalet de l’Infant i altres que conjuntament acordin les dues parts.
· Estació Nàutica ofereix el suport i les eines tecnològiques al departament de Turisme de l’Ajuntament de Vandellòs i l’Hospitalet de l’Infant sense cost.






                Alfons Garcia Rodríguez                                                        Joaquim Cristià Oliva
        Alcalde de Vandellòs i l’Hospitalet de l’Infant                      President de l’Estació Nàutica









